Държавен вестник, бр. 37, 2010 г., стр. 145

БРОЙ  37	
Д Ъ Р Ж А В Е Н  В Е С Т Н И К 	
СТР.  145  
служебно удължаване на срока на валидност на 
сертификата за акредитация на ООС за срок до 
6 месеца от крайната дата на валидността му, за 
което изпълнителният директор на БСА издава 
заповед за удължаване срока на валидност на 
акредитацията. Удължаването на срока на ва­
лидност на акредитацията е по предложение на 
водещия оценител, провел последната оценка на 
място, след анализ на изпълнението на следните 
изисквания от страна на ООС:
1. Спазен срок за подаване на заявлението за 
преакредитация.
2. Спазен срок за изплащане на всички фи­
нансови задължения.
3. Липса на значителни несъответствия или 
при наличие на такива, приет подробен план за 
тяхното изпълнение. 
4.4.3. Извънредна оценка (включително надзор 
по сигнал) 
Българската служба за акредитация може да 
реши да извърши извънредна оценка на място 
при получена информация от акредитиран или 
кандидат за акредитация ООС за настъпили 
промени; постъпила жалба; постъпили в БСА 
писмени сигнали за нарушения от страна на ООС; 
публикувани или огласени критични материали 
за акредитирани ООС в средствата за масова 
информация; писмени сигнали за некоректно 
позоваване на акредитацията; заблуждаващо 
използване на предоставената акредитация в 
реклами, каталози или информация от заинтере­
совани страни, например държавни органи и др.
Извънредна оценка на място ще бъде извър­
шена от БСА при постъпила информация от 
орган по сертификация на продукти за неговите 
намерения да използва неакредитиран ООС като 
подизпълнител.
Извънредна оценка на място ще бъде извър­
шена от БСА за възстановяване на акредитацията 
по смисъла на т. 6.1.2 и 6.2.2 от тази процедура. 
Ако при тази оценка не всички несъответствия 
са ефикасно закрити, се преминава към проце­
дура по отнемане или ограничаване обхвата на 
акредитация. 
В срок 1 месец след получаване/огласяване 
на сигнал/информация БСА може да изиска 
първоначално писмена информация от ООС във 
връзка със сигнала/жалбата и/или да извърши 
извънредна оценка на място. 
Обхватът на извънредната оценка се определя 
от спецификата на всеки конкретен случай, за 
който е сезирана или се самосезира БСА. Ако 
в период до 3 месеца от датата на получаване/
огласяване на сигнал/информация е планирано 
провеждане на планов надзор, същият може да 
бъде проведен в рамките на извънредната оценка. 
При надзор по сигнал ООС се уведомява само 
за датата на оценката на място.
4.4.4. Промени в обхвата на акредитация 
4.4.4.1. Ограничаване на обхвата
Органът за оценка на съответствието трябва 
през периода на акредитация непрекъснато да е 
в съответствие с изискванията за акредитация. 
Органът за оценка на съответствието трябва да 
може да демонстрира тази непрекъснатост на 
съответствието си с изискванията за акредита­
ция от дата на предоставяне на акредитацията/ 
преакредитация за целия обхват и във всички 
области на предоставената акредитация. 
Ако ООС е на мнение, че няма да може да 
поддържа акредитацията си за конкретна част 
от обхвата/област, трябва незабавно да уведоми 
БСА. Не е допустимо това уведомяване да става 
по време на оценка на място. 
4.4.4.2. Разширяване на обхвата
Разширяване обхвата на акредитация е допъл­
нение към предоставен обхват или към области 
на акредитация съгласно критериите на стандарта 
за акредитация/ Наредбата за НСУОСО, по който 
ООС е акредитиран. 
Органите за оценка на съответствието могат 
да кандидатстват за разширяване на обхвата на 
акредитация през целия период на своята акре­
дитация с изключение на случаите по т. 4.1.5. 
Органът за оценка на съответствието трябва да 
подаде заявление за акредитация с отбелязване 
„разширяване на обхвата“ с всички документи, 
изброени в съответния списък по т. 4.1.1 с мар­
киране (почерняване) на новата информация. 
Процесът по разширяване на обхвата или областта 
на акредитация започва след откриване на проце­
дура за разширяване на обхвата съгласно т. 4.1.4. 
Българската служба за акредитация прави 
разлика между разширяване на обхвата във 
вече акредитирана област и разширяване извън 
областта на акредитация. 
В зависимост от големината и естеството на 
исканото разширяване БСА решава как да про­
цедира по отношение на оценката на място за 
всеки конкретен случай, но основните правила 
са следните:
а) Оценката за разширяване на обхвата на 
акредитация в рамките на вече акредитиран об­
хват и извън обхвата на акредитация до 30 % от 
акредитирания обхват може да се извършва по 
време на оценки при планов надзор и преоценка. 
b) Оценката за разширяване на обхвата на ак­
редитация, когато е заявен обхват на разширяване 
извън акредитирания обхват повече от 30 % от 
акредитирания обхват, се извършва с оценка на 
място за разширяване на обхвата.
с) Оценката за разширяване на област на 
акредитация (офиси/помещения) се извършва с 
оценка на място за разширяване. 
4.4.5. Преиздаване на сертификат за акреди­
тация
Българската служба за акредитация преиз­
дава сертификат за акредитация при промяна 
на елемент от съдържанието на сертификата 
съгласно т. 5.
Условия, при които се извършва преиздаване 
на сертификат за акредитация на ООС:
а) Органът за оценка на съответствието (ООС) 
отговаря на изискванията за акредитация.
b) Политиката и системата за управление 
остават непроменени.
c) Управлението и основния персонал остават 
непроменени.
d) Организационната структура на ООС остава 
непроменена.
e) Методите и процедурите за оценка на съ­
ответствието остават същите.